Subratlla les oracions subordinades, marca el nexe d’unió i indica:

* En el cas de les oracions subordinades substantives: la funció que realitza l’oració.
* En el cas de les oracions subordinades adjectives: assenyala el pronom relatiu, indica quin és el seu antecedent, quina és la funció de l’oració subordinada i quina és la funció del pronom relatiu.
	+ La clau anglesa amb què intentes desenroscar l’aixeta és meva.
	+ Estic pendent del que faràs.
	+ Donava subvencions als qui el votaven.
	+ Aquell home que no té gaire cabell és el director de la pel·lícula.
	+ No recordava el que havien dit.
	+ La casa té una porta que obriràs amb aquesta clau.
	+ Qui arribi primer guanyarà.
	+ La noia en qui confia és la meva germana.
	+ El viatge que vam fer amb tren va ser molt pesat.
	+ Em pregunto si ja tens la informació.
	+ Tenia el pressentiment que no se’n sortiria.
	+ La cova on vam passar la nit és a l’Empordà.
	+ La dona l’amiga de la qual conec és la meva metgessa.
	+ No expliquis què hem fet avui.
	+ L’arquitecte és qui dóna les ordres.
	+ He acabat les proves que van fer divendres.
	+ El concursant a qui vam premiar és el meu veí.
	+ Està contenta que pintin el mas.
	+ M’agradaria que guanyessin el partit.
	+ Tinc la certesa que vindrà demà.
	+ Les malalties que necessiten més ajut econòmic no són contagioses.
	+ He recordat la plaça on ens vam conèixer.
	+ S’arrisquen que els expulsin de l’associació.
	+ M’he tallat amb les tisores que són de punta fina.
	+ La taula on escric és massa baixa.
	+ Es prohibeix aparcar motos.
	+ Li va prometre que aniria a la sessió inaugural.
	+ El jersei que t’has comprat no et durarà gaire.
	+ El noi que es va matricular al desembre ha hagut de convalidar matèries.
	+ M’interessa que puguis estudiar biologia.